CELEX: 32004R1828
Language: sl
Date: 2004-10-21 00:00:00
Title: Uredba Komisije (ES) št. 1828/2004 z dne 21. oktobra 2004 o spremembi Uredbe Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004, tako da se vključi Timor-Leste na seznam držav, ki uživajo posebni režim za najmanj razvite države

22.10.2004   
            
            
               SL
            
            
               Uradni list Evropske unije
            
            
               L 321/23
            
         
      UREDBA KOMISIJE (ES) št. 1828/2004
   z dne 21. oktobra 2004
   o spremembi Uredbe Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004, tako da se vključi Timor-Leste na seznam držav, ki uživajo posebni režim za najmanj razvite države
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 (1) in zlasti člena 35 Uredbe,
   ob upoštevanju naslednjega:
   
               (1)
            
            
               Člen 9 Uredbe Sveta (ES) št. 2501/2001 določa ugodnejšo tarifno obravnavo za najmanj razvite države, ki so jih za take določili Združeni narodi (ZN), naštete v Prilogi I navedene uredbe.
            
         
               (2)
            
            
               Po priporočilu Ekonomsko-socialnega sveta ZN je bil Timor-Leste dodan na seznam najmanj razvitih držav z resolucijo, ki jo je sprejela Generalna skupščina ZN z dne 17. decembra 2003.
            
         
               (3)
            
            
               Prilogo I k Uredbi (ES) št. 2501/2001 je treba zato ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za splošne preferenciale –
            
         SPREJELA NASLEDNJO UREDBO:
   Člen 1
   Uredba (ES) št. 2501/2001 se spremeni, kakor je navedeno:
   
               —
            
            
               v Prilogi I se po vnosu „TL“ ime „Vzhodni Timor“ nadomesti s „Timor-Leste“ in doda križec v stolpec H.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. oktobra 2004
      
         
            Za Komisijo
         
         Pascal LAMY
         
         
            Član Komisije
         
      
   
   
      (1)  UL L 346, 31.12.2001, str. 1. Uredba, kakor je bila nazadnje spremenjena z Uredbo Komisije (ES) št. 905/2004 (UL L 163, 30.4.2004, str. 45).